
Compartiment Logistic Administrativ
Nr. CLA 50150  din 25.03.2014                                                            
     A P R O B A T
                                                                                                              PRIMAR

                                                                                                        NICOLAE ROBU

REFERAT  

privind aprobarea participării Direcţiei Poliţiei Locale Timişoara 
la „Programul de Stimulare a Înnoirii Parcului Auto Naţional” -  2014  în vederea achiziţionării a două autovehicule prin acest program
Achiziţionarea de autoturisme, inclusiv a celor prin ,,Programul de Stimulare a Înnoirii Parcului Auto Naţional” de către instituţiile publice a fost limitată odată cu apariţia O.U.G nr. 34/2009. Astfel, conform art. 24 alin. 1, lit. (a) din actul normativ menţionat, ,,De la data intrării în vigoare a prevederilor prezentei ordonanţe de urgenţă, autorităţilor şi instituţiilor publice prevăzute la art. 21 li se interzice achiziţionarea, preluarea în leasing sau închirierea de

a) autoturisme, astfel cum sunt acestea definite la alin. 1 al art. 3 din O.U.G nr. 109/2005, privind transporturile rutiere, aprobată cu modificări şi completări prin Legea nr. 102/2006, cu modificările şi completările ulterioare”.
Această interdicţie a fost ridicată în cazul instituţiilor publice, cu titlu de excepţie, prin O.U.G nr. 109/2010, care la art. I, pct. 2 stipulează că la art. 24, alin. 3 din O.U.G nr. 34/2009 , după lit. d se introduce o nouă lit. e, cu următorul cuprins:

   e) ,,achiziţionarea de autoturisme în cadrul ,,Programului de Stimulare a Înnoirii Parcului Auto Naţional”, aprobat prin O.U.G nr. 196/2005 privind Fondul de mediu, aprobată cu modificări şi completări prin Legea nr. 105/2006, cu modificările şi completările ulterioare”.

Parcul auto al Direcţiei Poliţiei Locale Timişoara este format din 8 autovehicule, marca Peugeot 207, un microbuz: marca Ford Transit 115 CL, un autoturism  Renault Trafic 2.5 D, un autoturism Mercedes Vito şi un autoturism Daewoo JF696 Nubira II .
Autoturismul  Renault Trafic 2.5 D este transmis cu titlu gratuit în proprietatea Direcţiei Poliţiei Locale  prin H.C.L. nr.100/11.03.2014  şi este folosit de către Serviciul de Ordine Publică în activităţile de eradicare a cerşetoriei de pe raza municipiului.  Are o vechime mai mare de 10 ani de la anul fabricaţiei (1997) şi de la prima înmatriculare în România (2002). 
Autoturismul Daewoo JF696 Nubira II a fost preluat la data de 01.01.2011, în baza art. 5 din H.C.L. 441/20.12.2010. Are o vechime de 8 ani de la anul fabricaţiei (2006) şi de la prima înmatriculare (2006) şi este utilizat de către Serviciul Circulaţie Rutieră.   
Conform Ordinului nr.364/19.03.2014 pentru aprobarea Ghidului de finanţare a Programul de Stimulare a Înnoirii Parcului Auto Naţional (P.S.I.P.A.N.), emis de către Ministerul Mediului şi Schimbărilor Climatice, art. 31, Direcţia Poliţiei Locale Timişoara poate participa în cadrul programului întrucât îndeplineşte criteriile de eligibilitate.
Ţinând cont de prevederile art.5, alin. (8) din Ordonanţa nr.80/2001 (actualizată) privind stabilirea unor normative de cheltuieli pentru autorităţile administraţiei publice şi instituţiile publice prin care se interzice achiziţionarea de autoturisme cu capacitate mai mare de 1600 cmc şi al căror preţ nu poate depăşi contravaloarea în lei a sumei de 18.000 euro, inclusiv TVA, estimăm astfel suma necesară bugetului Direcţiei Poliţiei Locale Timişoara pentru achiziţionarea a două autoturisme noi:
18.000 euro x 4,6 lei x 2 autoturisme = 165.600 lei (inclusiv T.V.A.) 
Din totalul sumei, scădem valoarea de 13.000 lei, reprezentând cuantumul primei de casare, rezultând suma de 152.600 lei (inclusiv T.V.A.), respectiv 123.064,52 lei (fără T.V.A.)  
            În baza celor expuse, în conformitate cu art.32, alin. (n) din  Ordinului nr.364/19.03.2014 pentru aprobarea Ghidului de finanţare a Programul de Stimulare a Înnoirii Parcului Auto Naţional 
PROPUNEM:
1. Aprobarea  participării  Direcţiei Poliţiei Locale Timişoara la ,,Programul de Stimulare a Înnoirii Parcului Auto Naţional”– 2014, în vederea achiziţionării a două  autovehicule noi pentru parcul auto propriu.

2. Aprobarea casării  şi predarea autovehiculelor uzate,  Renault Trafic 2.5 D şi Daewoo JF696 Nubira II,  cu datele de identificare menţionate în Anexa nr. 1, care face parte integrantă din prezentul referat, pentru participarea la ,,Programul de Stimulare a Înnoirii Parcului Auto Naţional”.

3. Aprobarea  solicitării în cadrul ,,Programului de Stimulare a Înnoirii Parcului Auto Naţional”- 2014 a sumei de 13.000 lei, reprezentând cuantumul primei de casare (fără eco-bonus) pentru cele două autovehicule uzate (6.500 lei/autovehicul uzat).

4. Aprobarea alocării sumei de 152.600 lei (inclusiv T.V.A.)  în bugetul Direcţiei Poliţiei Locale Timişoara, reprezentând diferenţa până la acoperirea integrală a preţului pentru achiziţia autovehiculelor noi din cadrul ,,Programului de Stimulare a Înnoirii Parcului Auto Naţional”- 2014. 

ANEXA NR.1 

DATELE  DE  IDENTIFICARE  ALE  AUTOVEHICULELOR  UZATE

CE FAC OBIECTUL PARTICIPARII LA 

,,Programul de Stimulare a Înnoirii Parcului Auto Naţional”– 2014
	Nr. crt.
	Categoria
	Marca
	Tipul
	Anul fabricaţiei
	Data

primei înmatri-

culări
	Numarul de identificare


	Nr.
înmatri-culare
	Capaci-tatea cilindri-că (cm3)

	1
	Autoturism
	Renault
	Trafic 
2.5 D
	1997
	16.01.2002
	VF1TJWG0516817687
	TM 19  PMT
	2499

	2
	Autoturism
	Daewoo
	JF696 Nubira II
	2006
	17.07.2006
	UU6JF69616D008355
	TM 11
PMT
	1598

